stanford-oval/wikipedia huggingface dataset:
เจ้าพระยายมราช (ศุข สินศุข)
ประวัติ

เจ้าพระยายมราช (ศุข) เป็นบุตรของพระยากลาโหมราชเสนา (ทองอิน) ซึ่งพระยากลาโหมราชเสนา (ทองอิน) นั้น เป็นพระโอรสในเจ้าฟ้ากรมขุนอินทรพิทักษ์ ซึ่งเป็นพระราชโอรสในสมเด็จพระเจ้ากรุงธนบุรี ดังนั้น เจ้าพระยายมราช (ศุข) จึงเป็นพระราชปนัดดา (เหลน) ในสมเด็จพระเจ้ากรุงธนบุรี เจ้าพระยายมราช (ศุข) มีพี่น้องที่รับราชการได้แก่ พระชาติสุเรนทร (สอน) พระมหาสงคราม (เอี่ยม) และจมื่นมหาสนิท (เอม) มีน้องชายชื่อนุด ซึ่งเป็นปู่ของเจ้าพระยาพิชเยนทรโยธิน (อุ่ม อินทรโยธิน)
เจ้าพระยายมราช (ศุข) ปรากฏครั้งแรกรับราชการเป็นพระยาเพชรบุรีเจ้าเมืองเพชรบุรี ในรัชกาลพระบาทสมเด็จพระนั่งเกล้าเจ้าอยู่หัว ในพ.ศ. 2375 ตนกูกูเด่น (Tunku Kudin) หลานของอดีตเจ้าเมืองไทรบุรีตวนกูปะแงหรัน เป็นกบฏยกทัพเข้ายึดเมืองไทรบุรี พระบาทสมเด็จพระนั่งเกล้าเจ้าฯมีพระราชโองการให้พระยาเพชรบุรี (ศุข) พร้อมกับพระยาราชวังสัน (ฉิม) พระยาพิไชยบุรินทรา และพระยาณรงค์ฤทธิโกษา ยกทัพเรือลงไปปราบกบฏไทรบุรีล่วงหน้าก่อน จากนั้นจึงมีพระราชโองการให้เจ้าพระยาพระคลัง (ดิศ บุนนาค) ยกทัพเรือใหญ่ตามลงไป เมื่อพระยาเพชรบุรี (ศุข) และเจ้าพระยาพระคลัง (ดิศ) ยกทัพไปถึงเมืองสงขลา เจ้าพระยานครศรีธรรมราช (น้อย) ได้ปราบกบฏของตนกูกูเด่นลงได้สำเร็จเรียบร้อยแล้ว
ในพ.ศ. 2381 หลานอีกคนหนึ่งของพระยาไทรบุรีปะแงหรัน ชื่อว่าตนกูมูฮาหมัดซาอัด (Tunku Muhammad Sa'ad) กบฏยกทัพเข้ายึดเมืองไทรบุรีอีกครั้ง นำไปสู่กบฏหวันหมาดหลี พระยาเพชรบุรี (ศุข) ได้ติดตามพระยาศรีพิพัฒน์รัตนราชโกษา (ทัต บุนนาค) ยกทัพเรือลงไปปราบกบฏไทรบุรีอีกครั้ง เมื่อทัพเรือของพระยาศรีพิพัฒน์ฯ (ทัต) ยกไปถึงเมืองสงขลา ปรากฏว่าฝ่ายเมืองนครศรีธรรมราชได้ปราบกบฏไทรบุรีลงได้สำเร็จแล้ว ในเวลานั้นเอง เกิดการวิวาทขัดแย้งระหว่างต่วนสนิปากแดงเจ้าเมืองกลันตัน และตนกูบือซา (Tunku Besar) หรือตนกูปะสา นำไปสู่สงครามกลางเมืองกลันตัน พระยาศรีพิพัฒน์ฯ (ทัต) มีคำสั่งเรียกตัวต่วนสนิและตนกูปะสามาพบที่เมืองสงขลาเพื่อเจรจาสงบศึก แต่ต่วนสนิและตนกูปะสาไม่มา พระยาศรีพิพัฒน์ฯ (ทัต) จึงมอบหมายให้พระยาเพชรบุรี (ศุข) ยกทัพเรือไปตั้งอยู่ที่เมืองสายบุรี เพื่อกดดันให้ต่วนสนิและตนกูปะสาสงบศึกยุติการรบ
ในช่วงปลายรัชกาลที่ 3 พระยาเพชรบุรี (ศุข) ได้เลื่อนเป็นพระยาสุรเสนา เจ้ากรมกลาโหมฝ่ายเหนือ เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระยาสุรเสนา (ศุข) ขึ้นเป็นเจ้าพระยายมราช ชาติเสนางคนรินทร์ มหินทราธิบดีศรีวิไชย ราชมไหสวรรยบริรักษ์ ภูมิพิทักษโลกาธิกรณ์ ทัณฑฤทธิธร ชาติศรสิงหพาหนเทพยมุรธาธร มหานครบาลสมุหบดี อภัยพิรียบรากรมพาหุ เสนาบดีกรมพระนครบาล
เจ้าพระยายมราช (ศุข) ถึงแก่อสัญกรรมเมื่อวันที่ 31 กรกฎาคม พ.ศ. 2395
บุตร

เจ้าพระยายมราช (ศุข) ปรากฏบุตรธิดาดังนี้;
พระยาพิชัยสงคราม (นก) หรือพระยาเพชรฎา (นก)
หลวงสรเสนี (เสงี่ยม)
พระพรหมบริรักษ์ (น้อย)
พระยาเทพา (นุด)
ขุนสุริยพิมาน (ร้อง)
ช. บุญ
ขุนนครเขตต์เกษมศรี (สุดใจ)
ช. ท้วม
ช. เล็ก
ช. บัว มารดาชื่อสาด เป็นชาวเมืองเพชรบุรี
ช. เอม มารดาชื่อสาด
ญ. เจียน ภรรยาของพระยามนตรีสุริยวงศ์ (ชุ่ม บุนนาค) มารดาชื่อสาด
พระยาภาณุพันธุ์วงศ์วรเดช (แย้ม) มารดาชื่อสาด
เครก โจนส์

| เครก โจนส์ |
| --- | --- |
โจนส์ ขณะกำลังแสดงในเทศกาลดนตรี Optimus Alive Festival. ปี 2009
ข้อมูลพื้นฐาน
ชื่อเกิด: เครก ไมเคิล โจนส์
รู้จักในชื่อ: #5 133 133 MHz The Silent One The Killer
เกิด:  (1972-02-11) กุมภาพันธ์ 11, 1972 (52 ปี)
ที่เกิด: ดิมอยน์  , รัฐไอโอวา สหรัฐอเมริกา
แนวเพลง: เฮฟวี่ เมทัล ออลเทอร์นาทิฟเมทัล นูเมทัล
อาชีพ: นักดนตรี
เครื่องดนตรี: คีย์บอร์ด ซินธิไซเซอร์ กีตาร์ แซมเพลอร์
ช่วงปี: ค.ศ. 1995 - ปัจจุบัน
ค่ายเพลง: Roadrunner Records, Nuclear Blast

สมาชิก: สลิปน็อต

อดีตสมาชิก: โมดิฟีเดียส

เว็บไซต์: slipknot1.com
เครก ไมเคิล โจนส์ (อังกฤษ: Craig Michael Jones) (เกิด 11 กุมภาพันธ์ ค.ศ. 1972) หรือชื่อในวงการดนตรีว่า 133 เป็นนักดนตรีชาวอเมริกัน เป็นที่รู้จักในฐานะสมาชิกของวงสลิปน็อตในตำแหน่ง แซมเพลอร์ ,คีย์บอร์ด และซินธิไซเซอร์
เครก โจนส์ เข้าร่วมวงสลิปน็อต ตั้งแต่เดือนกุมภาพันธ์ ปี ค.ศ. 1996 หลังจากที่ทางวงบันทึกเสียงเดโม Mate.Feed.Kill.Repeat ซึ่งเป็นเดโม ชุดแรกของทางวงเสร็จ โดยเขาเข้าร่วมวงเป็นครั้งแรกในตำแหน่งมือกีตาร์ เพื่อแทนที่ ดอนนี สตีล มือกีตาร์คนแรกของวงที่ขอลาออกไปหลังบันทึกเสียงเดโมชุดดังกล่าวเสร็จ แต่ก็ได้เปลี่ยนมาเล่นแซมเพลอร์ และ ซินธิไซเซอร์ในที่สุด โดยมิก ทอมสัน ได้เข้ามาเล่นกีตาร์แทนตัวเขา
ประวัติ

เครก โจนส์ เกิดที่เมืองดิมอยน์ , รัฐไอโอวา สหรัฐอเมริกา เขาเคยเป็นมือกีตาร์และมีผลงานเพลงเป็นเดโมและอีพีร่วมกับวง โมดิฟีเดียส (Modifidious) ต่อมาเขาได้เข้าร่วมวงสลิปน็อตในฐานะมือกีตาร์ เมื่อปี ค.ศ. 1996 แทนที่ ดอนนี่ สตีล มือกีตาร์คนแรกของวง ที่ได้ขอลาออกไปหลังจากบันทึกเสียงเดโม ชุด Mate.Feed.Kill.Repeat ซึ่งเป็นเดโมชุดแรกเสร็จ
โดยเขาได้รับคำชักชวนให้เข้าร่วมวงจากโจอี้ จอร์ดิสัน มือกลองของสลิปน็อต ซึ่งเคยเป็นเพื่อนร่วมวงโมดิฟีเดียส ของเขามาก่อน ถึงแม้เขาจะไม่ได้มีส่วนร่วมในการบันทึกเสียงเดโมชุดแรกร่วมกับทางวง แต่เขาก็ยังมีชื่อปรากฏบนปกเดโม ในฐานะผู้มีส่วนร่วมในการทำคอนเซปต์และกราฟิก
หลังจากเข้าร่วมวงได้ไม่นาน เขาก็เปลี่ยนบทบาทในวงจากมือกีตาร์ ไปเล่นซินธิไซเซอร์และแซมเพลอร์ รวมทั้งเป็นผู้สร้างสรรค์เอฟเฟกต์และเสียงสังเคราะห์ต่างๆ ให้กับวง โดยตำแหน่งกีตาร์ของเขาถูกแทนที่ด้วยมิก ทอมสัน
หน้ากาก

เครก โจนส์ ถือเป็นสมาชิกของวงสลิปน็อต ที่มีภาพลักษณ์ลึกลับมากที่สุดในวง โดยในช่วงแรกที่เข้าร่วงวงในฐานะมือกีตาร์ แทนที่ ดอนนี่ สติล เขาเลือกที่จะสวมถุงน่องไว้บนศีรษะ ต่อมาเขาเปลี่ยนมาสวมหมวกนิรภัยที่ออกแบบให้มีตะปูขนาดยาวตอกเอาไว้รอบๆ ก่อนจะเปลี่ยนมาใช้หน้ากากที่ต้องการจะสื่อถึงอาการกามวิปริต โดยใช้หน้ากากหนังแบบบอนเดจ  (Bondage Mask) หรือ หน้ากากทาส ซึ่งเป็นหน้ากากสำหรับประกอบกิจกรรมทางเพศสำหรับกลุ่มผู้ที่มีอาการทางเพศแบบเฟติช (Fetish) ในลักษณะยินดีเมื่อถูกพันธนาการ การเกิดอารมณ์เพศเมื่อได้ใช้อำนาจเหนือฝ่ายหนึ่ง หรือถูกใช้อำนาจเหนือ  รูปแบบการใช้อำนาจจะแสดงออกโดยการมัดพันธนาการ การเฆี่ยนตี การทรมานร่างกาย  การดูถูกเหยียดหยาม 
โยงกับสิ่งเร้าทางเพศคือความรู้สึกยินดีที่ได้พิชิตอีกฝ่าย และความรู้สึกยินดีที่ตนเองถูกพิชิต
โดยเครก โจนส์ ได้ใช้หน้ากากในลักษณะนี้มาจนถึงปัจจุบัน และยังคงออกแบบให้มีตะปูยาวตอกไว้รอบศีรษะ
ชีวิตส่วนตัว

โจนส์มักถูกสื่อตั้งชื่อว่าเป็นสมาชิกที่เงียบที่สุดในวงของสลิปน็อต จนได้รับการขนานชื่อว่า "The Quiet One" คอรีย์ เทย์เลอร์ นักร้องของวงยังอธิบายเกี่ยวกับโจนส์ว่า "เป็นบุคคลที่เงียบๆอย่างน่ากลัว" โรส โรบินสัน โปรดิวเซอร์ให้กับวงในอัลบั้มชุดแรก กล่าวเพิ่มเติมเกี่ยวกับโจนส์ว่า "พยายามที่จะคุยกับโจนส์แต่สิ่งที่เขากับทำนั่งและจ้อง" นิตรสารเมทัล Loudwire โดยกราแฮม เฮริทแมนได้ระบุไว้ว่า "ไม่เคยพูด" และชอบ "อยู่ตัวลำพัง"  และอาจเป็นแรงบันดาลใจในการสร้างหน้ากากของเขา เอียน กิฟทิน จากหนังสือพิมพ์ เดอะการ์เดียน อธิบายตัวตนโจนส์ว่า "ทำตัวแปลกแยกอย่างเห็นได้ชัด" ด้วยลักษณะบุคลิกเงียบทำให้ผู้จัดการวงมักเอาเปรียบเป็น อูนาบอมเบอร์ (Unabomber) ซึ่งอ้างอิงถึงผู้ก่อการร้ายอย่าง เทโอดอร์ จอห์น คักซีนสกี
ผลงาน

Slipknot (1999)
Iowa (2001)
Vol. 3: (The Subliminal Verses) (2004)
All Hope Is Gone (2008)
.5: The Gray Chapter (2014)
สุรพล นิติไกรพจน์

| ศาสตราจารย์สุรพล นิติไกรพจน์ม> ป.ช., ม.ว.ม., จ.ภ. |
| --- | --- |

อธิการบดีมหาวิทยาลัยธรรมศาสตร์
ดำรงตำแหน่ง 26 ตุลาคม พ.ศ. 2547 – 25 ตุลาคม พ.ศ. 2553
ก่อนหน้า: รศ.ดร.นริศ ชัยสูตร
ถัดไป: ศ.ดร.สมคิด เลิศไพฑูรย์
 
ข้อมูลส่วนบุคคล
เกิด: 19 กันยายน พ.ศ. 2503 จังหวัดอุดรธานี (64 ปี 11 วัน)
ศาสนา: พุทธ

ศาสตราจารย์ สุรพล นิติไกรพจน์  (เกิด 19 กันยายน พ.ศ. 2503) กรรมการอิสระ บริษัท ปตท. จำกัด (มหาชน) นายกสภามหาวิทยาลัยธรรมศาสตร์ นายกสภามหาวิทยาลัยนวมินทราธิราชกรรมการในคณะกรรมการควบคุมมหาวิทยาลัยอัสสัมชัญ  อดีตประธานกรรมการ บริษัท กรุงเทพธนาคม จำกัด วิสาหกิจกรุงเทพมหานคร  อดีตอธิการบดีมหาวิทยาลัยธรรมศาสตร์ อดีตรองประธานคณะกรรมาธิการสามัญองค์กรอิสระ อดีตรองประธานคณะกรรมาธิการวิสามัญปฏิรูปการเมือง สภานิติบัญญัติแห่งชาติ พ.ศ. 2549  อดีตกรรมการผู้ทรงคุณวุฒิในคณะกรรมการบริหารสถาบันทดสอบทางการศึกษาแห่งชาติ และอดีตประธานคณะกรรมการบริษัท อสมท. จำกัด (มหาชน) ปัจจุบันดำรงตำแหน่งนายกสภามหาวิทยาลัยธรรมศาสตร์
ประวัติ > การศึกษา

สุรพล นิติไกรพจน์ เกิดเมื่อวันที่ 19 กันยายน พ.ศ. 2503 ที่จังหวัดอุดรธานี จบการศึกษาชั้นมัธยมศึกษาจากโรงเรียนเลยพิทยาคมและสำเร็จการศึกษาสาขานิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยธรรมศาสตร์ จบการศึกษาเนติบัณฑิตไทย สมัยที่ 35 จากสำนักศึกษาอบรมกฎหมายแห่งเนติบัณฑิตยสภา Diplôme d’études approfondies de droit public จากมหาวิทยาลัย Strasbourg III ประเทศฝรั่งเศส Doctorat de l’Université Robert Schuman de Strasbourg (mention très honorable) มหาวิทยาลัย Robert Schuman ฝรั่งเศส ประกาศนียบัตรการอบรมหลักสูตร  สถาบันรัฐประศาสนศาสตร์นานาชาติ “การกระจายอำนาจ และ การปกครองท้องถิ่น” (IIAP.) กรุงปารีส, ฝรั่งเศส
ได้รับปริญญาดูษฎีบัณฑิตกิตติมศักดิ์ จากมหาวิทยาลัย Soka ประเทศญี่ปุ่น และ ประกาศนียบัตรวิทยาลัยป้องกันราชอาณาจักร พ.ศ. 2553
ประวัติ > ประวัติการทำงาน

อธิการบดีมหาวิทยาลัยธรรมศาสตร์ พ.ศ. 2547 – 2553
คณบดีคณะนิติศาสตร์ มหาวิทยาลัยธรรมศาสตร์ พ.ศ. 2544 - 2547
ประธานคณะกรรมการ บริษัท อสมท จำกัด (มหาชน) พ.ศ. 2551 - 2554
ประธานคณะกรรมการกำกับดูแลกิจการและกรรมการอิสระบริษัท ปตท จำกัด (มหาชน) พ.ศ. 2552 – 2555 ​
ประธานคณะกรรมการบริษัทกรุงเทพธนาคม จำกัด (วิสาหกิจของกรุงเทพมหานคร) พ.ศ. 2557 - 2559 ​
ผู้อำนวยการ/ผู้ก่อตั้งโครงการอบรมหลักสูตรประกาศนียบัตรกฎหมายมหาชน (หลักสูตร 3 เดือน) คณะนิติศาสตร์ มหาวิทยาลัยธรรมศาสตร์ พ.ศ. 2538
ที่ปรึกษากฎหมายสถาบันส่งเสริมการสอนวิทยาศาสตร์และเทคโนโลยี พ.ศ. 2538
ที่ปรึกษานายกรัฐมนตรี(นายบรรหาร ศิลปอาชา)ด้านกฎหมาย พ.ศ. 2538
ที่ปรึกษารัฐมนตรีว่าการทบวงมหาวิทยาลัย (นายุญชู ตรีทอง) พ.ศ. 2538
กรรมการที่ปรึกษากฎหมายและการยุติธรรมของผู้ว่าราชการกรุงเทพมหานคร พ.ศ. 2538
กรรมการในคณะกรรมการวิจัยแห่งชาติ สาขานิติศาสตร์ พ.ศ. 2539
กรรมการวินิจฉัยร้องทุกข์ สำนักงานคณะกรรมการกฤษฎีกา พ.ศ. 2539
กรรมการบริหารโรงเรียนมหิดลวิทยานุสรณ์ พ.ศ. 2541
กรรมการสภามหาวิทยาลัยรัตนบัณฑิต พ.ศ. 2544
กรรมการผู้ทรงคุณวุฒิสภามหาวิทยาลัยรังสิต พ.ศ. 2545
กรรมการที่ปรึกษากฎหมายกระทรวงศึกษาธิการ พ.ศ. 2546
ประธานคณะกรรมการปฏิรูประบบราชการของกรุงเทพมหานคร พ.ศ. 2548
ที่ปรึกษากฎหมายสำนักงานรับรองมาตรฐานและประเมินคุณภาพการศึกษา (องค์การมหาชน) พ.ศ. 2548
สมาชิกสภานิติบัญญัติแห่งชาติ พ.ศ. 2549
ประธานคณะกรรมการที่ปรึกษากฎหมาย กระทรวงศึกษาธิการ พ.ศ. 2549
ที่ปรึกษากฎหมายคณะกรรมการการเลือกตั้ง พ.ศ. 2555
ที่ปรึกษาพิเศษสำนักงานศาลปกครอง พ.ศ. 2555
กรรมการแผนกธรรมศาสตร์ มูลนิธิอานันทมหิดล พ.ศ. 2557
กรรมการอิสระ บริษัทพีทีทีโกลบอล เคมีคอล จำกัด (มหาชน) พ.ศ. 2557
กรรมการสถาบันทดสอบทางการศึกษาแห่งชาต พ.ศ. 2558
กรรมการบริหารสถาบันคลังสมองแห่งชาติ พ.ศ. 2558
รองประธานคณะกรรมการสมาคมส่งเสริมสถาบันกรรมการบริษัทไทย พ.ศ. 2558
ประวัติ > ตำแหน่งหน้าที่ปัจจุบัน

ศาสตราจารย์ประจำสาขากฎหมายมหาชน คณะนิติศาสตร์ มหาวิทยาลัยธรรมศาสตร์
ประธานกรรมการบริหารโรงพยาบาลธรรมศาสตร์เฉลิมพระเกียรติ
นายกสภามหาวิทยาลัย มหาวิทยาลัยนวมินทราธิราช
อุปนายกสถาบันวิทยสิริเมธี
กรรมการอิสระบริษัท ปตท. จำกัด (มหาชน)
ที่ปรึกษาพิเศษสำนักงานศาลปกครองและที่ปรึกษากฎหมายคณะกรรมการการเลือกตั้ง
กรรมการผู้ทรงคุณวุฒิในคณะกรรมการส่งเสริมและพัฒนาองค์การมหาชน (กพม.)
กรรมการกฤษฎีกาคณะที่ 8 สำนักงานคณะกรรมการกฤษฎีกา
ประธานคณะกรรมการบริหาร โรงเรียนกำเนิดวิทย์
ประธานกรรมการบริหารศูนย์หนังสือมหาวิทยาลัยธรรมศาสตร์
ประธานกรรมการบริหารโรงเรียนอนุบาลแห่งมหาวิทยาลัยธรรมศาสตร์
ประวัติ > รางวัลที่ได้รับ

รางวัลพระราชทานเรียนดี “ทุนภูมิพล” ในฐานะผู้สำเร็จการศึกษาด้วยคะแนนสูงสุดของคณะนิติศาสตร์ มหาวิทยาลัยธรรมศาสตร์ ประจำปีการศึกษา 2524
รางวัลโครงการวิจัยดีเด่นด้านนโยบายสาธารณะ คณะกรรมการนโยบายกองทุนสนับสนุนการวิจัย พ.ศ. 2538
รางวัลผลงานวิจัยดีเยี่ยมสาขานิติศาสตร์ ประจำปี 2541 จากสภาวิจัยแห่งชาติ
รางวัลชมเชยผลงานวิจัยสาขารัฐศาสตร์และรัฐประศาสนศาสตร์ ประจำปี 2543    จากสภาวิจัยแห่งชาติ
รางวัลชมเชยผลงานวิจัยสาขาการศึกษา ประจำปี 2544 จากสภาวิจัยแห่งชาติ
“บุคคลแห่งปี 2545” ในฐานะนักกฎหมายตัวอย่างจากกองบรรณาธิการหนังสือพิมพ์ไทยโพสต์ (31 ธค. 2545)
รางวัลชมเชยผลงานวิจัย ประจำปี 2547 จากสำนักงานป้องกันและปราบปรามการทุจริตแห่งชาติ
รางวัลนักวิจัยดีเด่นแห่งชาติ  ประจำปี 2547  สาขานิติศาสตร์  จากสภาวิจัยแห่งชาติ
รางวัลผู้บริหารข้าราชพลเรือนดีเด่น ครุฑทองคำ ประจำปี 2549 จากสมาคมข้าราชการพลเรือนแห่งประเทศไทย
กีรตยาจารย์ สาขาสังคมศาสตร์ มหาวิทยาลัยธรรมศาสตร์ พ.ศ. 2560
ชีวิตส่วนตัว

ศ.ดร.สุรพลสมรสกับจรรยา นิติไกรพจน์ มีบุตรสาว 2 คนคือ พธู นิติไกรพจน์ (ศึกษาอยู่ที่คณะเศรษฐศาสตร์ มหาวิทยาลัยธรรมศาสตร์) และ ภัทรา นิติไกรพจน์ (ศึกษาอยู่คณะพาณิชยศาสตร์และการบัญชี หลักสูตรนานาชาติ มหาวิทยาลัยธรรมศาสตร์)
เกียรติประวัติ

ในระหว่างดำรงตำแหน่งอธิการบดีมหาวิทยาลัยธรรมศาสตร์ (1 ตค. 2547 - 25 -ตค. 2553)
กำหนดนโยบายที่จะไม่มีการจัดการศึกษานอกที่ตั้งของมหาวิทยาลัยนอกจากทั้งสี่ศูนย์การศึกษาคือ ท่าพระจันทร์ รังสิต ลำปางและพัทยา
ทบทวนหลักสูตรทั้งหมดพร้อมจัดให้มีอาจารย์ผู้รับผิดชอบหลักสูตรและอาจารย์ประจำหลักสูตรตามเกณฑ์มาตรฐานของสำนักงานคณะกรรมการการอุดมศึกษา ทำให้ในปี พ.ศ. 2549 มหาวิทยาลัยธรรมศาสตร์เป็นมหาวิทยาลัยแรกของประเทศที่มีมาตรฐานครบถ้วนตามเกณฑ์
กำหนดนโยบายไม่เพิ่มจำนวนรับนักศึกษาปริญญาตรี แต่จะเพิ่มในระดับบัณฑิตศึกษาเพื่อพัฒนามหาวิทยาลัยไปสู่การเป็นมหาวิทยาลัยวิจัยเต็มรูปแบบ
พัฒนามหาวิทยาลัยธรรมศาสตร์ด้านมาตรฐานการศึกษาของมหาวิทยาลัยจนได้รับคะแนนประเมินในระดับดีมากติดต่อกัน 3 ปี
ปรับปรุงระบบบริหารจัดการระหว่างท่าพระจันทร์ ศูนย์รังสิต ศูนย์ลำปาง ศูนย์พัทยาทำให้การบริหารเชื่อมโยงระหว่างสี่ศูนย์ของมหาวิทยาลัยสะดวก มีประสิทธิภาพมากขึ้น
เพิ่มงบประมาณสนับสนุนการวิจัย/ กำหนดตำแหน่งรองอธิการบดีฝ่ายวิจัยขึ้นใหม่เพื่อดูแลงานวิจัย / ตั้งสำนักงานส่งเสริมการวิจัยเป็นหน่วยงานใหม่
สนับสนุนให้ก่อสร้าง TU Dome Residential Complex เพื่อเป็นหอพักนักศึกษาที่ศูนย์รังสิต
กำหนดให้รถตู้โดยสารปรับอากาศระหว่างท่าพระจันทร์-รังสิตใช้ NGV
จัดวางระบบและเริ่มให้บริการรถตู้โดยสารจากศูนย์รังสิตถึงสถานี BTS หมอชิต, อนุสาวรีย์ชัยสมรภูมิ, ศูนย์การค้าฟิวเจอร์พาร์ค
สนับสนุนการจัดตั้งธนาคารขยะขึ้นที่ศูนย์รังสิตทำให้เป็นกรณีศึกษาต้นแบบของสภาอุตสาหกรรมแห่งประเทศไทย
จัดให้มีโรงอาหารศูนย์สุขศาสตร์แห่งที่ 2
เพิ่มร้านสะดวกซื้อในมหาวิทยาลัย
จัดตั้งธนาคารกรุงไทยสาขาธรรมศาสตร์รังสิต
สนับสนุนการจัดตั้งศูนย์ช่วยเหลือผู้ประสบภัยสึนามิที่ศูนย์รังสิต
ในระหว่างดำรงตำแหน่งประธานคณะกรรมการบริหาร โรงพยาบาลธรรมศาสตร์เฉลิมพระเกียรติ
ก่อตั้งโรงพยาบาลสนาม มหาวิทยาลัยธรรมศาสตร์ เพื่อรับรักษาผู้ป่วย COVID-19
ผลงานวิชาการ > งานวิจัย

สุรพล  นิติไกรพจน์ (หัวหน้าคณะผู้วิจัย) “คณะกรรมการป้องกันและปราบปรามการทุจริตแห่งชาติกับการตรวจสอบการใช้อำนาจรัฐตามรัฐธรรมนูญ” รายงานการวิจัยเสนอต่อสำนักงานคณะกรรมการวิจัยแห่งชาติ, 2546, 261 หน้า. (พิมพ์เผยแพร่เป็นหนังสือโดยสำนักพิมพ์วิญญูชน พ.ศ. 2547) (รางวัลชมเชยผลงานวิจัยประจำปี 2547 จากสำนักงานคณะกรรมการป้องกันและปราบปรามการทุจริตแห่งชาติ)
สุรพล  นิติไกรพจน์ (หัวหน้าคณะผู้วิจัย) “โครงการศึกษากฎหมายเพื่อการบริหารและจัดการศึกษาตามโครงสร้างใหม่ของกระทรวงศึกษาธิการ” ,รายงานการวิจัยเสนอต่อสำนักงานเลขาธิการสภาการศึกษา, พฤศจิกายน 2546, 757 หน้า.
สุรพล  นิติไกรพจน์ (ผู้วิจัยร่วม)  “ศึกษาความเป็นไปได้ในการลดสภาพความเป็นนิติบุคคลของส่วนราชการ” รายงานการวิจัยเสนอต่อสำนัก  กพร. , 2547, 333 หน้า.
สุรพล  นิติไกรพจน์ (ที่ปรึกษาคณะผู้วิจัย) “รายงานวิจัยและพัฒนากฎหมายบริหารงานบุคคลและการจัดการทรัพย์สินของมหาวิทยาลัยราชภัฎสวนดุสิต” ,รายงานการวิจัยเสนอต่อมหาวิทยาลัยราชภัฎสวนดุสิต, กรกฎาคม 2548, 160
สุรพล  นิติไกรพจน์ (หัวหน้าคณะผู้วิจัย) “โครงการวิจัยและพัฒนากฎหมายเพื่อการบริหารจัดการโรงเรีนจุฬาภรณราชวิทยาลัยรูปแบบใหม่”,รายงานการวิจัยเสนอต่อสำนักงานคณะกรรมการการศึกษาขั้นพื้นฐาน, พฤษภาคม 2554, 93 หน้า.
สุรพล  นิติไกรพจน์ (หัวหน้าคณะผู้วิจัย) “โครงการวิจัยและพัฒนากฎหมายเพื่อการบริหารจัดการศึกษานิติบุคคล ระดับการศึกษาขั้นพื้นฐานสังกัดกระทรวงศึกษาธิการ” เสนอต่อ สำนักงานเลขาธิการสภาการศึกษา กระทรวงศึกษาธิการ 27 กุมภาพันธ์ 2555, 204 หน้า
สุรพล นิติไกรพจน์ (หัวหน้าคณะผู้วิจัย) “โครงการวิจัยเรื่อง แนวทางและความเป็นไปได้ในการปรับเปลี่ยนภารกิจ บทบาทและอำนาจหน้าที่ของสำนักงานส่งเสริมการศึกษานอกระบบและการศึกษาตามอัธยาศัย (สำนักงาน กศน.) ให้สอดคล้องกับแนวคิดในเรื่องการส่งเสริมการศึกษาตลอดชีวิต” เสนอต่อ สำนักงานส่งเสริมการศึกษานอกระบบและการศึกษาตามอัธยาศัย 15 กุมภาพันธ์ 2556, 264 หน้า.
ผลงานวิชาการ > ตำราวิชาการ

สุรพล นิติไกรพจน์.  "สัญญาทางปกครอง". กรุงเทพฯ, สำนักพิมพ์มหาวิทยาลัยธรรมศาสตร์, 2555.
ผลงานวิชาการ > บทความ

“ปัญหาทางกฎหมายในการแปรรูปรัฐวิสาหกิจไทย” บทความเสนอต่อที่ประชุมทางวิชาการระหว่างประเทศระดับภูมิภาคว่าด้วยกฎหมายเปรียบเทียบครั้งที่ 3    เรื่อง ปัญหาทางกฎหมายในการแปรรูปองค์กรจัดทำบริการสาธารณะ, 29-30 เมษายน 2542, 38 หน้า (ลงพิมพ์ในวารสารนิติศาสตร์ ปีที่ 29 ฉบับที่ 2 มิถุนายน 2542, น.166-203)
“การปฏิรูประบบราชการของออสเตรเลีย” วารสารกฎหมายปกครอง เล่ม 18 ตอน 2, ธันวาคม 2542, น.55-81
“ปัญหาและข้อเท็จจริงในการโอนอำนาจจัดการศึกษาให้แก่องค์กรปกครองส่วนท้องถิ่น” มติชนสุดสัปดาห์ ฉบับที่ 1066 ,1067 และ 1068 ปีที่ 21 มกราคม – กุมภาพันธ์ 2544
“ปัญหาการวินิจฉัยคุณสมบัติของคณะกรรมการ ป.ป.ช. โดยศาลรัฐธรรมนูญ ประชาชาติธุรกิจ, 18-20 มีนาคม 2544
“ปฏิรูปราชการ : ไม่มีปัญหา  อย่าเป็นห่วง  อย่ามายุ่ง : จริงหรือ ?”  หนังสือรพี 2545, คณะนิติศาสตร์ มหาวิทยาลัยธรรมศาสตร์, 2545, หน้า 36-43
“ความเป็นนิติบุคคลของโรงเรียน”  เอกสารประกอบการสัมมนารวมพลังเพื่อพัฒนาคุณภาพมาตรฐานการศึกษาไทย 9-10 สิงหาคม 2546, สำนักงานรับรองมาตรฐานและประเมินคุณภาพการศึกษา, 2546, หน้า 27-38.
“การปฏิรูประบบราชการกับการแพทย์”ในหนังสือโครงการบริหารโรงพยาบาลให้ทันยุค, 2546, หน้า 125-134.
“ทัศนะต่อคำชี้ขาดของคณะอนุญาโตตุลาการกรณี ITV”, วารสารข่าวกฎหมายใหม่ ปีที่ 1 ฉบับที่ 23, 1 มีนาคม  2547 , หน้า 15-20.
“ภาพจริง-ภาพลวง : สังคมแห่งนิติรัฐ” ปาฐกถาพิเศษ ณ สมาคมนักข่าวนักหนังสือพิมพ์แห่งประเทศไทย, พิมพ์เผยแพร่โดยสถาบันสัญญา  ธรรมศักดิ์เพื่อประชาธิปไตย พ.ศ. 2548, 24 หน้า
“การเสริมสร้างระบบการบริหารการปกครองตามหลักนิติธรรม (The rule of law) “ ในเอกสารแผนแม่บทพัฒนาการเมืองเสนอต่อคณะกรรมการเตรียมการจัดตั้งสภาพัฒนาการเมืองและยกร่างแผนแม่บทพัฒนาการเมือง  สำนักเลขาธิการนายกรัฐมนตรี พ.ศ. 2550 , 31 หน้า.
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2550 –  เหรียญจักรพรรดิมาลา (ร.จ.พ.)
พ.ศ. 2547 –  เหรียญลูกเสือสดุดี ชั้นที่ 1
เจ้าหญิงซิบิลลาแห่งลักเซมเบิร์ก

เจ้าหญิงซิบิลลาแห่งลักเซมเบิร์ก เป็นธิดาในดอนนา โอลิมเปีย เอ็มมานูเอลลา เอ็นริเค็ตตา มาเรีย ตอร์โลเนีย เด ปรินชิปี ดี ซีวีเตลลา-เชซี และนายพอล พระองค์เป็นพระนัดดาใน เจ้าหญิงเบียทริซแห่งสเปน กับ อเลสซานโดร ตอร์โลเนีย เจ้าชายที่ 5 แห่งซีวีเตลลา-เชซี และเป็นพระราชปนัดดาใน พระเจ้าอัลฟอนโซที่ 13 แห่งสเปน และ วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน ผ่านทางสายพระมารดา พระองค์เสกสมรสกับ เจ้าชายกีโยมแห่งลักเซมเบิร์ก มีพระโอรส-ธิดารวม 4 พระองค์
เจ้าหญิงซิลบิลลา ยังมีความเกี่ยวข้องกับพระราชวงศ์อังกฤษ ผ่านทาง เจ้าหญิงเบียทริซแห่งสหราชอาณาจักร พระราชธิดาพระองค์เล็กใน สมเด็จพระราชินีนาถวิกตอเรีย ผู้เป็น ยายเทียดของพระองค์
เจนเทิ่ล วอร์ดส์

เจนเทิ่ล วอร์ดส์ (ญี่ปุ่น: ジェントル ワードズ; โรมาจิ: Jentoru Wadozu; ทับศัพท์: Gentle Words) เป็นซิงเกิลที่ 9 ของคุมิ โคดะในรูปแบบแม็กซี่ซิงเกิล  วางจำหน่ายเมื่อวันที่ 10 ธันวาคม พ.ศ. 2546  เปิดตัวสัปดาห์แรกในอันดับที่ 15 ของออริกอนชาร์ต  โดยมียอดขายรวมประมาณ 27,164 แผ่น  เพลง Gentle Words เป็นเพลงประกอบโฆษณายารักษาโรคไซนัสของซาโต้เฮลท์แคร์
รายชื่อเพลง

Gentle Words
Without Your Love
最後の雨
Gentle Word(Instrumental)
Without Your Love(Instrumental)
最後の雨(Instrumental)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 10 ธันวาคม พ.ศ. 2546 | Oricon Daily Charts | #15 |  |  |  |
| 10 ธันวาคม พ.ศ. 2546 | Oricon Weekly Charts | #15 | 9,531 | 27,164 | 9 สัปดาห์ |
| 10 ธันวาคม พ.ศ. 2546 | Oricon Monthly Charts |  |  | 27,164 |  |
| 10 ธันวาคม พ.ศ. 2546 | Oricon Yearly Charts |  |  | 27,164 |  |
เจ็ดกฎทางจิตวิญญาณแห่งความสำเร็จ

เจ็ดกฎทางจิตวิญญาณแห่งความสำเร็จ คือ หลักการแห่งความสำเร็จเจ็ดประการที่ เขียนโดย ดีพัค โชปรา ในหนังสือ The Seven Spiritual Laws of Success – A Practical Guide to the Fulfillment of Your Dreams ที่พิมพ์ออกมาเมื่อ ค.ศ. 1994
โดยหลักการจะมีพื้นฐานมาจากศาสนาฮินดูและแนวคิดทางจิตวิญญาณที่ว่า ความสำเร็จของคนไม่ได้มีผลมาจากการทำงานหนัก การวางแผนที่ชัดเจน หรือ ความทะเยอทะยาน แต่มาจากความเข้าใจธรรมชาติในฐานะของมนุษย์ และเข้าใจวิธีการที่จะปฏิบัติตามกฎของธรรมชาติ
หนังสือโน้มน้าวว่า หากเราเข้าใจและใช้กฎธรรมชาติในการดำเนินชีวิตของเรา ทุก ๆ สิ่งที่เราต้องการสามารถสร้างขึ้นได้ เพราะว่า กฎเดียวกันนั้น ธรรมชาติก็ใช้สร้างป่า สร้างดวงดาว สร้างร่างกายของมนุษย์ขึ้น ดังนั้นกฎเหล่านี้ก็สามารถใช้เติมเต็มให้กับความต้องการลึก ๆของเราได้
กฎของศักยภาพที่บริสุทธิ์ (The Law of Pure Potentiality)
ใช้เวลาอยู่เงียบ ๆ แค่อยู่. ฝึกสมาธิ ครั้งละ 30 นาที 2 ครั้งต่อวัน.
สังเกตปรัชญาในชีวิตต่าง ๆ อย่างเงียบ.
ฝึกการที่จะไม่ตัดสิน (practice non-judgement).
กฎของการให้ (The Law of Giving)
แต่ละวัน ให้ของขวัญกับใครก็ตามที่คุณเจอ อาจจะเป็น คำชม หรือ ดอกไม้.
รับของขวัญอย่างยินดี.
ให้รักษาความมั่งคั่งให้หมุนเวียนโดยการให้และรับ ความห่วงใย ความชอบพอ ความซาบซึ้งเห็นคุณค่า และ  ความรัก ระหว่างกัน.
กฎของกรรม (The Law of Karma)
ทุก ๆ การกระทำจะสร้างแรงหรือพลังงานที่จะย้อนกลับมาในลักษณะคล้าย ๆ กัน.
การเลือกการกระทำที่จะนำความสุขและความสำเร็จไปให้ผู้อื่น จะเป็นการรับรองว่าจะมีกระแสของความสุขและความสำเร็จกลับมาหาคุณ.
กฎของการพยายามน้อยที่สุด (The Law of Least Effort)
ยอมรับผู้คน สถานการณ์ และเหตุการณ์ต่าง ๆ ในแบบที่เป็น.
มีความรับผิดชอบต่อสถานะของคุณ ต่อเหตุการณ์ทุก ๆ อย่างที่อาจจะเป็นปัญหา.
ปล่อยวางความต้องการที่คุณจะเถียงอธิบายมุมมองของคุณ.
กฎของความมุ่งมั่น (The Law of Intention and Desire)
สิ่งที่ซ่อนอยู่ในทุก ๆ ความมุ่งมั่นปรารถนา คือ กลไก สำหรับการเติมเต็ม.
เขียนรายการของสิ่งที่คุณปรารถนา.
เมื่อสิ่งต่าง ๆ ไม่ได้เป็นไปตามที่คุณคิด ให้เชื่อว่ามันมีเหตุผลของมัน.
กฎของการปล่อยวาง (The Law of Detachment)
ยอมให้ตัวคุณเองและคนอื่น ๆ มีอิสระที่จะเป็นตัวของตัวเอง.
อย่าบังคับทางออก ให้ทางออกมันเกิดขึ้นมาแบบของมัน.
ความไม่แน่นอนเป็นสิ่งจำเป็น และ มันเป็นเส้นทางไปสู่อิสรภาพของคุณ
กฎของธรรมะ (The Law of Dharma)
ค้นหาตัวตนภายในที่สูงกว่าของคุณเอง.
ค้นหาความสามารถที่พิเศษของคุณ.
ถามตัวเองว่าคุณจะสามารถช่วยเหลือเพื่อนมนุษย์ได้ดีที่สุดอย่างไร.
การใช้ความสามารถพิเศษของคุณในการช่วยเหลือผู้อื่นจะนำมาซึ่งความสุขใจและความสมบูรณ์
หนังสือขายได้แล้ว 1.5 ล้านเล่มในสหรัฐอเมริกา และ ราว 3 ล้านเล่มจากที่อื่น ๆ ทั่วโลก,
หนังสือติด 10 อันดับหนังสือขายดีของ New York Times.
แหล่งข้อมูลอื่น

The Chopra Center – The Seven Spiritual Laws of Success (Official site)
Excerpts from The Seven Spiritual Laws of Success by Deepak Chopra (summarizes the concepts of the book)
เดอะบี-ทีม

| The B-Team |
| --- | --- |

ทีม
สมาชิก: Bo Dallas Curtis Axel / Michael McGillicutty
ฉายา: Bo Dallas and Michael McGillicutty The B-Team The Miztourage The Social Outcasts
ส่วนสูง: Dallas: 6 ฟุต 1 นิ้ว (1.85 เมตร) Axel: 6 ฟุต 3 นิ้ว (1.91 เมตร)
น้ำหนัก รวม: 462 lb (210 kg) (Dallas: 234 lb, Axel: 228 lb)
เปิดตัว: January 9, 2013
แตกกลุ่ม: April 30, 2020
ช่วงที่ ปรากฏตัว: 2013 2016 2017–2020
เดอะบี-ทีม (The B-Team) เป็นทีมนักมวยปล้ำสังกัด WWE ประกอบด้วย Bo Dallas และ Curtis Axel เป็นแชมป์ WWE Raw Tag Team Championship ร่วมกัน 1 สมัย เดิมพวกเขาเคยเป็นสมาชิกของ The Social Outcasts และ The Miztourage ตั้งแต่ปี 2016 ถึง 2018 ก่อนจะมาเป็นทีม The B-Team
ผลงาน

Pro Wrestling Illustrated
Ranked Curtis Axel No. 172 of the top 500 singles wrestlers in the PWI 500 in 2019
Ranked Bo Dallas No. 176 of the top 500 singles wrestlers in the PWI 500 in 2019
WWE
WWE Raw Tag Team Championship (1 time)
WWE 24/7 Championship (1 time) – Bo Dallas